polyglot-tagger/wikipedia-language-snippets-filtered huggingface dataset:
Vum 6. September 1989 u war et awer nees roueg am Äther, d'Statioun huet op Unuerdnung vum Procureur missen ofgeschalt ginn, mat der Begrënnung datt de Funkverkéier vum Fluchverkéier gestéiert géif ginn, wuel duerch d'Noperschaft mat der Funkrichtstatioun Goldknapp bei Dikrech.
Et ass eng Bibliothéik, déi haaptsächlech fir d'Studente vun der Uni Lëtzebuerg konzipéiert ass, déi awer och fir den allgemenge Public zougänglech ass. Eng 205.000 Dokumente sinn dora fräi zougänglech, an et goufen Aarbechtsplaze fir eppes iwwer 1.000 Studenten amenagéiert.
Luxembourg Learning Centre ass den Numm vun engem Gebai, dat am Kader vun der Cité des sciences, de la recherche et de l'innovation um Belval, am Universitéitsquartier, an engem Deel vun der fréierer Mëllerei vun de Belval-Héichiewen amenagéiert gouf (am aneren Deel kéint de Centre national de la culture industrielle ageriicht ginn).
Aus dëser Verfëllung stamen och e puer besonnesch Fondstécker: eng Schminkpalett, eng aussergewéinlech Hoernol, Brochstécker vun enger wäertvoller Dous aus Elfebeen (et handelt sech dobäi ëm eng vun deene fréisten a beschtdatéierten Aarbechten aus Elfebeen aus der ganzer Spéitantiquitéit) a Stecker vun engem Pentagon-Dodekaeder.
An der zweeter Hallschent vum 3. Joerhonnert gouf d'Gebai an e réimesche "Burgus", eng réimesch Befestegungsanlag, ëmgebaut, wat eenzegaarteg am gallesche Raum ass. Ronderëm stoung eng Holzpallisad mat Ëmgang an et waren op d'mannst zwéi Verdeedegungsgrief gezu ginn.
Am fréiere Casino Luxembourg an der Ënneschtgaass , an deem d'Nazien hiert Kameradschaftshaus der NSDAP ageriicht haten, a wou reegelméisseg Partyowenter fir d'Parteibonzen organiséiert goufen, koum et den 30. Mäerz 1943 zu enger Kläpperei tëscht dem Gestapochef Hartmann an dräi anere Nazimänner.
1932, am Alter vun 9 Joer, koum hien nom Doud vu senger Groussmamm bei seng Famill op Wolz, wou hie bis 1938 bliwwen ass. Hien huet lëtzebuergesch an däitsch geléiert, wat fir säi spéidert Liewe sollt besonnesch wichteg sinn.
Um Nationalkongress vun der ADR den 3. Abrëll 2011 zu Uewerkuer gouf an enger Statutenännerung festgehalen, datt d"'adrenalin dauerhaft zwéi stëmmberechtegt Representanten am Nationalkommitee vun der ADR an ee stëmmberechtegte Member an der Exekutiv vun der ADR huet.
Den Nationalkommitee, de sech klassescherweis aus dem Nationalpresident, dem Generalsekretär, dem Vizepresident an dem Generalkeessjee, souwéi de Kommiteesmemberen zesummesetzt, huet déi effektiv Leedung vun der Jugendorganisatioun, speziell an Hisiicht op administrativ Aarbechten a politesch Exekutioun vun de Beschlëss.
Am Abrëll 2011 koum et zu enger ëffentlecher Kritik vun der Jugend un hirer Mammepartei, déi sech op hirem Nationalkongress ze simplistesch a mëssverständlech zur Asylpolitik geäussert huet, wat der Opfaassung vun der Jugend no e schlecht Bild op déi ganz Partei gehäit huet.
1867 huet hien zesumme mam Charles Simonis an dem Nicolas Martha e Rapport un de Groussherzog geschriwwen, an deem se op d'Ängscht vun de Stater Leit opmierksam gemaach hunn, wat wier, wann d'preisesch Arméi ofzéien an d'Festung geschleeft sollt ginn.
Wéi d'Réimer an den iweschten Deel vum Ebrodall koumen, hu si den Celtiberi wéi se d'Awunner aus där Géigend genannt hunn, hiert Wëssen iwwer de Wäibau, d'Kelteren an d'Behandele vum Wäin bäibruecht, an hir sougenannte pax vinicola imposéiert.
Wéi sech an de 60er Joren en neie Maart vu klenge Kuerzstreckefligeren opgedoen huet, huet Boeing mat dem Entwécklungsprogramm vun der 737 den 19. Februar 1965 ugefaangen, allerdéngs nom éischte Fluch vun de Konkurrente BAC 1-11 an Douglas DC-9. Fir de Réckstand opzehuelen huet Boeing vill Technik aus hire Modeller B707 a B727 benotzt.
De Pierre-Auguste-Joseph Messmer, gebuer den 20. Mäerz 1916 zu Vincennes am Departement Seine, a gestuerwen den 29. August 2007 am Militärspidol Val-de-Grâce zu Paräis, war e franséische Politiker, Chancelier vum Ordre de la Libération, Éierechancelier vum Institut de France a Member vun der Académie française .
Den 11. Juli 2013 huet de Premier Juncker, nodeem d'LSAP am Kader vun der SREL-Affär, sou wéi och déi meescht Parlamentarier vun den Oppositiounsparteien, der Regierungskoalitioun d'Vertrauen entzunn huet, erkläert, hie géif de Grand-Duc froen, fréizäiteg Neiwalen auszeruffen.
D'Regierung Juncker-Asselborn II war eng Koalitiounsregierung aus CSV an LSAP, déi aus de Chamberwale vum 7. Juni 2009 zu Lëtzebuerg ervirgaangen ass. Si huet um Koaltiounsaccord tëscht dësen zwou Parteie vum 20. Juli 2009 baséiert.
Fir Gravitatiounswelle mat engem Gravitatiounswellendetekter noweisen ze kënnen, mussen d'Instrumenter Gravitatiounsännerungen an der Gréisst vun 1016 g an Distanzännerungen an enger Gréisst vun 1012 m an engem Frequenzberäich vun 0,001 bis 0,1 Hz sammelen.
Nëmmen 1 % vun den Äerdbiewe vun 1860 bis 1948 hu miessbar Tsunamien ausgeléist, mä well sech déi liicht Äerderschütterungen iwwer d'Waasser ausbreede kënnen, maache se méi e grousse Schued wéi bei gläichstaarke Biewen u Land.
1990 huet de Bongo aner Parteien zougelooss, an hien huet d'Muecht mat Regierunge vun anere Parteie gedeelt, och wann en et vun 1993 duerch en neit Walgesetz den Oppositiounsparteie méi schwéier gemaach huet, d'Majoritéit am Parlament ze kréien.
Hien huet op déi Manéier Autoen, Brécken a Kraner gebaut, a bei där Kniwwelerei huet hie realiséiert dat hie vill Stécker gebraucht huet déi sech am Fong ëmmer geglach hunn, a bei der enger Konstruktioun sou gutt konnte gebraucht gi wéi bei den aneren.
Och am Laf vum Joer gëtt et eng jett festgeluecht Bräich, déi mat chrëschtleche Fester zeummenhänken, dacks awer méi al Wuerzelen hunn, wéi z. B. am Kader vun Advent, Chrëschtdag, Silvester, Dräikinneksdag, iwwer Fuesent an Ouschtere bis zum Karschnatz, Niklosdag asw.
Mam Gesetz vum 2. Mee 1913 gouf d'Lëtzebuerger Regierung dozou autoriséiert Bureaux de placement opzemaachen a mam Arrêté grand-ducal vum 21. August 1913, dee vum 1. Oktober 1913 u rechtskräfteg war, gouf de Beruff vum Placeur definéiert.
D'ADEM ënnersteet dem Ministère fir Aarbecht, Beschäftegung a fir Sozial- a Solidarwirtschaft an huet hire Sëtz an der Stad Lëtzebuerg an huet regional Agencen zu Dikrech, Déifferdeng, Diddeleng, Esch-Uelzecht, Lëtzebuerg, Wolz a Waasserbëlleg.
Eng aner Bekannt ass d'Marguerite Françoise Bouvier de la Mothe de Cépoy, déi eng Maîtresse vum Louis Philippe II Joseph d'Orléans war, deen och ënner dem Numm Philippe Égalité bekannt war, an de Papp vum spéidere leschte Kinnek a Frankräich, dem Louis-Philippe I., Kinnek vun de Fransousen, genannt de Roi citoyen, aus der Dynastie Bourbon-Orléans.
Duerch de Kaf vun engem Riichter-Amt zum Adel komm, an duerch familiär Relatiounen zum franséischen Haus de Bouvier ass d'Famill Conzemius zu e puer Titel komm: Seigneur du Saussay, Marquis de Cépoy , Seigneur de la Mothe, de Gondreville, de Villarceaux.
Eng éischt Kéier gëtt d'Famill Conzemius um Ufank vum 17. Joerhonnert an engem Dokument ernimmt, mä et gëtt ugeholl datt den Urspronk méi wäit zeréckgeet, awer net nogewise ka ginn, well et kaum Quelle vu viru 1600 gëtt.
No laange Verhandlunge mat Preisen, a Gedeessems mat der preisescher Arméi déi verlaangt huet, datt op de Bréckekäpp sollte Sprengkummeren ugeluecht ginn, war et endlech sou wäit datt den 11. August 1863 an der Gemeng Réimech dem Housse säi Plang fir eng Bréck ze bauen ugeholl gouf.
1863 hat den Nicolas Gonner deen deemools Kantonalpiqueur zu Réimech war, a senger Broschür déi fir de Gemengerot vu Réimech gemaach gouf, op d'Wichtegkeet vun enger Bréck higewisen, besonnesch well lëtzebuergesch Wënzer déi Säit der Musel Akerland haten.
Dee Staat huet sech aus de fréieren Éisträicheschen Nidderlanden – zesumme mam fréiere Prënzbistum Léck, mat der fréierer Fürstabtei Stavelot-Malmedy am Süden – an aus der fréierer Republik vun de Siwe Vereenegte Provënzen am Norden zesummegesat.
D'belsch Onofhängegkeet gouf awer eréischt 1838 vum Wëllem I. unerkannt, wéi en dem Kompromëss zougestëmmt huet, datt d'Provënz Limburg an d'Groussherzogtum Lëtzebuerg sollte gedeelt ginn, wat dunn 1839 geschitt ass. Am Norden ass dunn dat aktuellt Kinnekräich vun den Nidderlanden Rescht bliwwen.
D'Proximitéit vun Talence zu Bordeaux an d'Presenz vun dräi groussen an relativ sécheren Handelsstroossen, d'Stroosse vun Toulouse, Bayonne a La Teste, hunn déi räich Bourgeoisie vu Bordeaux ugezunn, vun deenen der vill sech grouss Schlässer baue gelooss hunn, wéi zum Beispill de Banquier Samuel Charles Peixotto.
Eng Batterie oder e Schlogezei ass en Ensembel vu Perkussiounsinstrumenter, dat aus verschiddenen Trommen an Deckele besteet: kleng a grouss Tromm, 2 bis 3 Toms, een Hi-Hat, verschidde Jummdeckelen a weider kleng Perkussiounsinstrumenter wéi Holzbléck, Kouklacken a Schellekranz.
D'Grënnung vun der ULB ass natierlech fir d'éischt eng Reaktioun op d'Grënnung, duerch de belschen Episkopat, vun enger kathoulescher Uni zu Mechelen, der Université catholique de Belgique, déi kuerz duerno d'Gebaier vun der ofgeschaafter staatlecher Uni vu Léiwen sollt iwwerhuelen a sou déi haiteg kathoulesch Universitéit vu Léiwen gegrënnt huet.
D'Kongregatioun gouf 1886 un de Karmel ugeschloss an d'Zitaschwësteren hunn elo offiziell "Schwestern des Regulierten Dritten Ordens Unserer Lieben Frau vom Berge Karmel", méi geleefeg ënner dem Numm "Tertiar-Karmelitinnen", geheescht.
Nodeem de Karel V. decidéiert hat fir um Uwänner vun der Meuse eng Festung opzeriichten huet en de Martin Van Rossem mat senger 25.000 Mann staarker Arméi dohi geschéckt fir d'Aarbechten ze protegéieren, déi ënner der Leedung vum Charles de Berlaymont ausgefouert goufen.
D'Iddi fir d'Grënnung vum Atelier war doduerch motivéiert, datt et deemools zu Lëtzebuerg keen zerguttsterte Sall gouf, fir Live-Concerte vu renomméierten internationale Bands z'organiséieren, e Sall wéi d'Ancienne Belgique zu Bréissel, de Paradiso zu Amsterdam oder de Bataclan zu Paräis.
D'Waasserbuerg hat eng eege Bannmillen (ënnescht Mille, spéider passend zum Schlass och Gréiwemillen genannt), déi net wäit ewech vun der Fockemillen och op der Äisch stoung, mä déi awer haut komplett verschwonnen ass. Den Toponymm Millebierg erënnert haut nach un déi Zäit, wou d'Käercher Leit op d'Bannmille muele goungen.
Se mësche sech domat an e wëssenschaftleche Fachberäich an, ginn awer keng Daten a Fakten un, déi hir Theorie ënnerstëtze géifen, wat awer indispensabel fir d'Wëssenschaft ass. Wéinst dem Manktem vun Informatioune gëtt de Kreationismus als eng Pseudowëssenschaft bezeechent.
Den 18. Juli 1860 huet hien eng Sonnendäischtert a Spuenien fotograféiert, woubäi op de Biller fir d'éischt Kéier de solaren Urspronk vun de roude Flamen nogewise konnt ginn, déi am Verlaf vun enger Sonnendäischtert ronderëm de Moundschiet ze gesi sinn.
Wéi d'Membere vun der VdB a vun der NSDAP dunn hir Memberschaft mat blénke Spéngelen um Revers vun hire Paltongen ëffentlech gemaach hunn, hunn d'Patrioten dat och gemaach, an zwar mat selwer fabrizéierte Spéngelen, déi se aus Mënzen op deenen d'Groussherzogin Charlotte ofgebilt war, bestanen hunn.
Séier sinn déi Zwéin international bekannt an appreciéiert ginn, mat méi wéi 140 Wierker, déi si an ëffentleche Concerten zu Roum, Amsterdam , Köln, Bayreuth, Solothurn, Hasselt, Esch-Uelzecht a Lëtzebuerg opgefouert hunn, a grousst Luef vun der internationaler Press kritt hunn.
Nom Éischte Weltkrich koum d'Famill op Dikrech, wou den Herbert Scherer an d'Primärschoul an an de Lycée gaangen ass, a vu wou aus, hien an dee jéngste vu senge Bridder an de Stater Conservatoire gefuer sinn, éier d'Famill op de Lampertsbierg geplënnert ass vu wou aus déi béid an de Stater Kolléisch gaange sinn.
Nodeem hie wéinst senge schlechten Aen huet misse seng Pensioun huelen an nodeem säi Partner Carlo Gruber leider fréizäiteg verstuerwe war, huet den Herbert Scherer nach weider Opname bei RTL gemaach, a wärend 12 Joer Rezitalen a senger Wunneng gespillt, mat méi wéi 80 klassesche Wierker.
No der Integratioun vum C.E.R.E. an d'Universitéit Lëtzebuerg an der Demissioun vum Direkter Charel Barthel, dem Nofollger vum Gilbert Trausch un der Spëtz vum Fuerschungszentrum, ass de Jean-Marie Majerus Directeur adjoint vum C.E.R.E. ginn.
Nieft senge Bäiträg iwwer d'Entwécklung vun der europäescher Integratioun ass de Jean-Marie Majerus haaptsächlech fir seng Kontributiounen iwwer d'Geschicht vun der CSV, vum lëtzebuergeschen Agrarsyndikalismus an iwwer d'Theema groussherzoglech Monarchie bekannt.
Den Text op dëser Plack seet: „No enger Aggressioun géint déi Gleeweg am Gottesdéngscht vum Freideg Owend, 9. Mee 1941, huet den Nazi-Okkupant d'Demolitioun vun der Synagog ordonéiert, ënnert dem Virwand, jiddesch Gottesdéngschter wieren eng Gefor fir d'ëffentlech Uerdnung“.
D'Aarbechtsfeld vum Institut Pierre Werner ëmfaasst Konferenzen a Podiumsdiskussiounen zu europäeschen Theemen, sief et vu politescher, geeschteswëssenschaftlecher oder wirtschaftlecher Natur; Liesungen, ëffentlech Interviewen, Diskussioune mat däitschen, franséischen a lëtzebuergeschen Intellektuelle vu verschiddene Fachrichtungen.
De Massiv gëtt am Norde begrentz duerch d'Gadmental, Sustenpass , Meiental a Maderanertal, am Westen duerch de Grimselpass , deen e vum Aaremassiv trennt, an den Nufenenpass , am Süde vum Bedrettotal am dem Valle Leventina, am Oste vum San-Bernardino-Pass .
Bei him zu Gaascht ware follgend Perséinlechkeete vum 19. bis zum 29. August 1792: dem Kinnek Louis XVI. seng Bridder, d'Grofe vun der Provence a vum Artois, déi spéider Kinneke Louis XVIII. a Charel X., schliisslech de bekannte Schrëftsteller François-René de Chateaubriand.
Nieft villen auslänneschen hunn och vill Lëtzebuerger Kënschtler do ausgestallt, dorënner Leit wéi: Roger Bertemes, François Gillen, Alphonse Hutsch, Émile Kirscht, Guy Michels, Renée Oberlinkels, Pit Nicolas, Bettina Scholl-Sabbatini, Ed.
Vëlospiste kënnen op verschidde Manéieren ugeluecht sinn, z. B. laanscht eng Strooss vun där se just duerch eng Markéierung um Buedem getrennt sinn , oder securiséiert doduerch, datt tëscht der Pist an der Strooss eng Sträif Grénges ass, sief et Wues oder Hecken, oder soss en Hënnernes wéi e Gruef, Leitplank oder e Gelänner.
Déi éischt Vëlospist, déi an deem Sënn zu Lëtzebuerg ugeluecht gouf, war den Deel vu Reisduerf op Iechternach vun der PC3 dem sougenannten Itinéraire cyclable des trois rivières, déi ëm 1975 op Initiativ vum Tourismusministère op der fréierer Sauertstreck amenagéiert gouf.
Duerch e Kontrakt vum 9. November 1855 huet de Lëtzebuerger Staat dem Banquier Adolphe Favier vun Nanzeg, an dem Stephane Jouve, engem Ingenieur och vun Nanzeg, d'Konzessioun fir de Bau vun enger Eisebunnslinn tëscht der Stad a Wäiswampech, via Dikrech an Ëlwen, ausgestallt.
Fir ze héich Käschten z'evitéieren hat den éischte Plang vum Favier virgesinn d'Streck an der Ëmgéigend vu Stroossen vun der Linn Lëtzebuerg-Klengbetten ofzweigen ze loossen a se dann iwwer Koplescht a Schëndels op Miersch ze féieren.
Mamer gëtt an engem Schenkungsakt vum 8. Abrëll 960, an deem d'Gräfin Liutgardis d'Uertschaft Mambra, déi si vun hiren Eltere Wigerich a Kunigunde geierft hat, un d'Klouschter Sankt Maximin vun Tréier verschenkt, fir d'éischt schrëftlech ernimmt.
Laut engem Bréif vum Colbert de Croissy un den Nuntius vum Poopst wier de Sonnekinnek virwëtzeg gewiescht, wéi et mat sengem plan de Luxembourg virugéing, dat heescht wéi wäit d'Aarbechten an der Stad an un der Festung scho weidergeschratt wieren.
An der 2. Hallschent vum 19. Joerhonnert, war se sou wäit developpéiert, datt se a Massefabrikatioun gemaach gouf, a sou och an de Stéit an de Gebrauch komm ass. Déi mechanesch Bitzmaschinne fir de Stot ginn iwwer e Rimm ugedriwwen deen iwwer zwou Pullië leeft.
D'Carte de Ferraris (och: Carte de Cabinet des Pays-Bas autrichiens oder Atlas Ferraris) ass eng Kollektioun vun topographesche Kaarten, déi sech aus 275 handgemoolte Blieder am Moossstaf 1:11.520 an enger Gréisst vu ronn 90 cm 140 cm zesummesetzt.
Den Traité vu Saint-Germain-en-Laye vum 10. September 1919 huet der Belsch d'Méiglechkeet ginn, fir bei der Commission de réparations veschidden Dokumenter, déi d'Éisträicher matgoe gelooss haten, wéi se sech 1794 aus dem Stëbs gemaach haten, zeréckzefroen.
Wärend de Viraarbechten dofir, dat allgemengt Walrecht an Verfassung anzeschreiwen, koum am Summer 1918 de Virschlag op, d'Land an zwéi Walbezierker anzedeelen, déi eng méiglechst gläich grouss Zuel u Bevëlkerung an deemno u Mandater sollten hunn.
De Grond dofir war, well am Kanton Esch vill Auslänner gelieft hunn, déi zwar beim Bestëmme vun der Zuel vu Mandater eng Roll gespillt hunn, mä déi Mandater fir de Kanton (an deemno d'Sozialisten, déi do eng héich Zuel u potentielle Wieler haten), am ländleche Raum 'verluer' géingen, wann et just déi zwéi Bezierker wéi geplangt géif.
Jugendliteratur, am engleschsproochege Raum als Young Adult Literature bezeechent, also Literatur fir jonk Erwuessener, bedeit Bicher, déi fir Jugendlecher vu +/-12 Joer u geschriwwe sinn an dacks méi eescht Theeme behandelen, déi fir jonk Leit an deem Alter duerchaus relevant sinn, mä éischter net an e Kannerbuch gehéieren.
Vun dem Karl Theodor André gëtt dacks behaapt, hien hätt den 28. Abrëll 1848 an enger Chamberssëtzung zu Ettelbréck matzen an enger Ried vu Franséisch op Lëtzebuergesch gewiesselt an domat laang virum C.M. Spoo an der Chamber Lëtzebuergesch geschwat.
Wann ee weeder eng Staatsbiergerschaft vun engem EU oder engem EWR-Land huet (Europäesche Wirtschaftsraum, EU & Liechtenstein, Norwegen, Island) heemechtslos oder e politesche Flüchtling ass, da muss ee mindestens 5 Joer wärend deene leschten 20 Joer zu Lëtzebuerg gewunnt hunn an ugemellt sinn.
De Revenu d'inclusion sociale, kuerz Revis ass a Gesetzprojet fir eng staatlech Ënnerstëtzung fir Bierger mat engem ze nidderegen Akommes deen am Januar 2017 deposéiert gouf an deen Garantéiert Mindestakommes, kuerz RMG, Revenu Minimum Garanti, vun 1986 ersetze soll.
No an no sinn d'Italiener aus dem Quartier erausgeplënnert, a wéi Mëtt der 70er Joren d'portugisesch Immigratioun ugefaangen huet, hu sech lues a lues do d'Portugisen installéiert, déi grad wéi d'Italiener am Ufank haaptsächlech um Bau geschafft hunn, a bei den deemools dräi gréissten Diddelenger Entreprenere Valvasori, Farenzena an Think Aarbecht fonnt hunn.
No e puer Joerzéngten an deenen déi stättesch Linnen net iwwer d'Gemengegrenzen erausgefuer sinn, gouf am Joer 1982 eng éischt Linn agefouert, déi d'Gebitt vun der Stad verlooss huet: vun der Stad iwwer d'Kockelscheier bis op Léiweng.
Am Juli 1989 gouf eng nei Ära agelaut andeems zu Hollerech den éischte Park and Ride-Parking mat enger spezieller Buslinn a Betrib geholl gouf déi vum P+R Bouillon aus all 10 Minutten an den Zentrum gefuer ass. Nach aner Park and Ride-Parkinge ginn an de Joren duerno a Betrib geholl, sou z. B. um Houwald , op der Areler Strooss an um Kierchbierg .
1823 koumen d'Dierfer Reiler an Ischpelt bei déi nei Gemeng Klierf, déi no der Opléisung vun der Gemeng Wäicherdang entstanen ass. Draufelt, dat bis dohin zur Gemeng Wäicherdang gehéiert huet, koum bei d'Gemeng Munzen, déi bis de 5. Dezember 2011 onverännert blouf.
D'Fusioun vun de Gemenge Klierf, Hengescht a Munzen zu enger neier Gemeng mam Numm Gemeng Klierf ass de 5. Dezember 2011 rechtsgëlteg gi wéi deen nei gewielte Gemengerot no de Gemengewale vum 9. Oktober 2011 vum Buergermeeschter vereedegt gouf.
Ronn ee Joer méi spéit, am Juli 2013, krut de Petz Lahure zu Vaison-la Romaine vum Direkter vum Tour de France Christian Prudhomme an den zwéi fréiere Vainqueure Bernard Hinault a Bernard Thévenet de Sëlwerplateau iwwerreecht, deen all Suiveur vum Tour de France belount, deen op d'mannst 35-mol bei der "Grande Boucle" accreditéiert war.
Dat huet mat sech bruecht datt wéinst der Schleis op der rietser Säit, de Couloir fir d'Schëffer, bei der Schengener Bréck dee beim éischte Projet an der Mëtt vun der Musel gewiescht wier, op déi däitsch Säit ënner dat rietst Bréckefeld, wou virdru Land war, huet misse verluecht ginn.
Eng méiglech Fusioun tëscht de Gemengen Noumer, Fiels a Fëschbech gouf den 9. November 2014 an engem Gemenge-Referendum refuséiert: Zwar waren an der Fiels 66,53 % vun de Wieler fir sou eng Fusioun, mä zu Noumer ware 70,05 % dogéint, an zu Fëschbech souguer 76,02 %.
Wéi de Poopst Klemens VII. sech 1526 de Feinde vum Karel V. ugeschlooss huet, huet de Keeser am Fréijoer 1527 eng Strofaktioun géint Roum ënnerholl, déi als Sacco di Roma an d'Geschicht agaangen ass. Dobäi huet de Johannes Coricius säi ganzt Verméige verluer an huet sech aarm wéi en Heeschert op de Wee zeréck a seng Heemecht gemaach.
D'Wäiss Iernz, déi vu Süden no Norden derduerch leeft, huet d'Gemeng an zwou topographesch verschidde Géigende gespléckt, mat am Westen, dem méi oder wéineger flaache Plateau vu Steeën a Folkendeng, an am Osten, vum Uwänner vun der Iernz un, der koppeger Géigend tëscht Iermsdref an Eppelduerf.
Déi gëllen a blo Sträife sinn aus dem Wope vun der Vogtei vun Dikrech zu där Iermsduerf gehéiert huet, d'Ankerkräiz, kënnt aus dem Wope vun den Hären aus der Fiels, deene Steeën gehéiert huet, dat sëlwer Kräiz ass vun der Abtei Iechternach, zu där Eppelduerf gehéiert huet, an déi dräi Lilie sinn aus dem Wope vun den Häre vu Folkendeng.
D'Académie Internationale de Lutèce A.I.L., ënnerstëtzt vun der Stad Paräis, vun där si och d'Vermeil-Medail kritt huet, ass eng philanthropesch Organisatioun, déi a kulturellen, wëssenschaftlechen an artistesche Beräicher aktiv ass. Hire Sëtz ass zu Paräis, impasse de l'astrolabe, 4 Villa de l'Astrolabe.
Nodeems an der Folleg vun de Wale vun 2023 e Recours ageluecht gouf, well ee Kandidat géint d'Residenzklausel vum Walgesetz verstouss hat, goufen d'Wale vun der Cour administrative annuléiert an den 8. Oktober 2023 huet deemno an der Gemeng nei gestëmmt misse ginn.
De Pieter Ombregt, gebuer den 11. Juni 1980 zu Kanegem, an der Provënz Westflandern an der Belsch, a gestuerwen 2007 un de Follge vun engem Vëlosaccident bei enger Vëloscourse zu Matteson am Illinois , war e belsche Konschtfotograf a Vëlossportler.
Si hunn an der déisäiteger Welt geeschteg a kierperlech Kraaft recuperéiert a sech gerengegt, eng Aart vu Katharsis (dat gëtt allegoresch duerch d'Seeche vum Gott Dagda erzielt, dee säi Besuch a senger déisäiteger Welt aus dem magesche Kessel vun den Thuata de Danann - e Kessel, deen ni eidel gouf - gefiddert huet).
De Jean Markale bréngt et op eng Rei: " Ouni den Druid hätt et keng keltesch Gesellschaft ginn, mä ouni déi speziell keltesch Gesellschaftsform hätt et och keen Druid ginn" Den Druid sou wéi en duergestallt gëtt, huet an den anticken europäesche Relioune kee Pendant.
Déi eenzeg vun engem griicheschen Auteur festgehale keltesch Seechen iwwer d'Welte vun de Kelten erzielt, datt ee vun hire ganz ale Gëtter - de Bran - vu sengem Bouf op sou eng Insel an eng Hiel verbannt gouf, wou hie ganz eleng weidergelieft soll hunn.
Interpretatioun vun deem sakralen Aspekt, kruten déi keltesch Geeschter (urprénglech déi verbannten Nokomme vun den Thuata de Danann, piktesch, schottesch, walisesch a bretonesch Korrigans, Gnomen, Zwergen, Wiichtel, Leprechauns asw.) eng negativ Konnotatioun als "Dämonen", déi dem Mënsch nëmme schueden a Schlechtes wëllen.
Vun der irescher Variant vum Druidentum gëtt et ausser mythesch Iwwerliwwerungen an Erzielungen net vill, wat fir eng méi seriös Duerstellung ze gebrauchen ass. De Prinzip an de Pantheon ware méi oder wéineger déi selwecht wéi a Britannien, Gallien an och a Spuenien.
2006 huet d'Mira Craig hiren éischten Album "Mira Mira" verëffentlecht, dee sech an hirer Heemecht 25.000 Mol verkaaft huet a bis op d'Plaz 4 vun den Albumcharts geklommen ass. Déi éischt Single "Boogeyman" huet déi 6. Plaz an déi zweet Single "Headhunted" déi 12. Plaz an de Single-Charts erreecht.
No dem Modell vun der Kär-Aggregatiouns-Hypothees forme sech an der ëm de jonken Zentralstär rotéierender protoplanetarer Scheif aus Gas a Stëbs duerch Kollisioune vu Planetesimalen ufanks Verdichtungen aus de festen, also fielsegen a metallesche Bestanddeeler, aus deenen dann d'Käre vun de Riseplanéiten entstinn.
Vun de 26 Aktionären hunn déi meescht just eng kleng Part; e groussen Deel ass op zwou Societéite verdeelt, an deenen d'Nokomme vum Arbeds-Direkter Aloyse Meyer (dee mat der Eugénie Heintz, der Urenkelin vum Jean-Pierre Heintz, bestuet war) zesummegeschloss sinn.